Държавен вестник, бр. 52, 2019 г., стр. 47

БРОЙ  52	
Д Ъ Р Ж А В Е Н  В Е С Т Н И К 	
СТР.  47  
ИЗИСКВАНИЯ ЗА ПОПЪЛВАНЕ НА БЮ­ДЖЕТА – ПРИЛОЖЕНИЕ № 3 НА ДЕЙНОСТИТЕ ОТ 
ВТОРА ГРУПА 
1. Бюджетът за дейностите от втора група включва раздел за постъпления (приходи) и раздел за 
плащания (разходи), които съдържат 12 колони, предназначени за 12 бюджетни месеца. Номерът на 
бюджетния месеца не е задължително да съвпада с номер на календарен месец.
2. При изготвяне на раздела за постъпленията трябва да се спазват следните правила:
2.1. всяка колона за месец започва с начално, преходящо от миналия месец салдо (остатък). Начал-
ното салдо за първия месец на бюджета за първите 12 месеца от текущата дейност е равно на нула;
2.2. постъпленията от продажби на продукция и услуги, които се произвеждат и предоставят от 
предприятието, както и постъпленията от продажби на стоки, с които се търгува, когато предприятието 
се занимава и с търговия, се посочват по определени самостоятелни дейности;
2.3. в самостоятелна група „административни и финансови дейности“ се обособяват финансовите 
постъпления (лихви, положителни курсови разлики, когато се работи с валута и пр.), както и другите 
възможни постъпления;
2.4. когато в бюджета за дейностите от първа група са предвидени инвестиционни разходи, свързани 
с придобиване на начална партида от материални запаси, средствата за стартовия оборотен капитал 
се отбелязват на самостоятелен ред в частта за дейностите, за които се отнасят;
2.5. когато за даден месец постъпленията от основна дейност не са в състояние да покрият  
плащанията за същия месец, собственикът трябва да осигури собствени средства, които се отразяват 
на самостоятелен ред в групата дейности. В последващ месец или месеци, когато е налице достатъчен 
остатък, направената вноска се възстановява, като се посочва на същия ред за съответния месец със 
знак минус. Към края на 12-месечния период сборът от вноските и възстановените суми трябва да е 
равен на нула. Когато в края на 12-месечния период сборът по предходното изречение не е нула, това 
трябва да се обоснове специално във формуляра, в противен случай се приема, че предприятието не 
е постигнало необходимата ефективност и ликвидност в своето развитие;
2.6. всяка колонка завършва с определяне на общата сума на постъпленията за месеца, която не 
включва началното салдо.
3. При изготвяне на раздела за плащанията за всеки месец самостоятелно по дейности се показват 
текущите разходни пера, които изиск­ват плащане на парични средства; такива са плащанията:
3.1. за придобити материални запаси, в т.ч. и тези за сметка на стартовия оборотен капитал;
3.2. за дълготрайни активи, които се придобиват извън инвестиционните дейности, в т. ч. за изра-
ботка на печат с името на предприятието;
3.3. за горива;
3.4. за осветление и отопление; когато електрическа енергия се използва за производствени нужди, 
този разход се посочва на отделен ред в частта за дейността, за която се използва;
3.5. за получени външни услуги – за транспорт, реклама, интернет, консултации и др.;
3.6. за наеми;
3.7. за застраховки;
3.8. за такси и имуществени данъци (по Закона за местните данъци и такси);
3.9. данък върху добавената стойност, който подлежи на заплащане като невъзстановим данък от 
предприятието, както и възможните мита и акцизи при внос не се отчитат отделно, а се включват в 
доставната цена/цената на придобиване на съответния материален запас, дълготраен актив, гориво, 
ток, вода или услуга;
3.10. за възнаграждения на наетия персонал, социални и здравни осигуровки за сметка на работо-
дателя, като се прилагат утвърдените със закона за бюджета на ДОО за съответната финансова година 
най-малкото минималните осигурителни прагове по основни икономически дейности и квалификаци-
онни групи професии (дължимите данъци върху доходите на наетия персонал са част от определеното 
възнаграждение, затова не се посочват на отделен ред);
3.11. за командировки;
3.12. независимо от това, че едноличният собственик на предприятието не получава работна запла-
та, за отчитане на неговото пряко участие в дейността на едноличното му предприятие се определя 
месечно възнаграждение, както и осигуровки, които са задължени да правят едноличните търговци и 
собствениците на ЕООД;
3.13. величината на работната заплата по предходната точка, определена за 12 месеца, заедно с 
дължимите осигурителни вноски за същия период, формират основната част от дохода на едноличния 
собственик, който представлява съставна част от общата печалба преди данъчно облагане, която пла-
нира да получи едноличното предприятие на собственика;
3.14. в самостоятелна група „административни и финансови дейности“ се обособяват разходите, 
които имат общ характер и не могат да се обвържат само с една дейност (за счетоводни услуги, кан-
целарски материали, комуникации, поща, интернет и др.), както и финансовите разходи (лихви, такси 
за преводи и обслужване на банкови сметки, отрицателни курсови разлики и др.); 
3.15. други плащания (разходи); когато дадено плащане не може да бъде отразено в някоя от обо-
значените предходни статии, то се посочва като „друго“ плащане; ако това плащане има постоянен 
характер и се заплаща през три и повече месеца в рамките на 12-месечния период, то се посочва на 
самостоятелен ред, който се създава специално за него; такова плащане, например, може да бъде из-
плащаната главница по получен извън направеното конкурсно предложение заем (например в частта 
за „административни и финансови дейности“).
4. Разходи за амортизация не се отчитат.
5. Колонката за всеки месец от раздела за плащанията завършва с изчисляване на обща стойност 
на плащанията за месеца.
6. На самостоятелен ред се определя крайното салдо за месеца, като от сбора на началното салдо и 
постъпленията за месеца се извади сумата на плащанията за месеца; това салдо не определя печалбата